**328/2011. (XII. 29.) Korm. rendelet**

**a személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról**

***7. Az ellátások igényléséhez és a térítési díjak megállapításához felhasználható bizonyítékok köre***

**17. §**[**17**](http://net.jogtar.hu/jr/gen/hjegy_doc.cgi?docid=A1100328.KOR&timeshift=1#lbj17param) (1) A személyi térítési díj megállapításához a kötelezett 30 napnál nem régebbi, az 5. melléklet szerinti jövedelemnyilatkozatot nyújt be az intézményvezetőnek.

(2) **A bölcsődei ellátásban és óvodai nevelésben részesülő gyermek után járó, a Gyvt. 151. § (5) bekezdés*a)* pontja szerinti gyermekétkeztetés normatív kedvezményének igénybevételéhez a kötelezett a 6. melléklet szerinti nyilatkozatot nyújtja be az intézményvezetőnek.** A kötelezett egy nyilatkozatot nyújt be, ha az ugyanazon intézménybe járó gyermekei után azonos jogcímen igényli a normatív kedvezményt.

**18. §** (1)[18](http://net.jogtar.hu/jr/gen/hjegy_doc.cgi?docid=A1100328.KOR&timeshift=1#lbj18param) Bölcsődei gondozás esetében a Gyvt. 150. § (6) bekezdés*c)* pontja szerinti térítésidíj-fizetési mentesség és gyermekétkeztetés esetében a Gyvt. 151. § (5a) bekezdés*b)* pontja szerinti normatív kedvezmény megállapításához be kell szerezni a kötelezett nyilatkozatát. A nyilatkozatnak tartalmaznia kell a Gyvt. 151. § (10) bekezdésben meghatározott gyermekek számát.

(2) Az (1) bekezdés szerinti gyermekek számában történt változást az intézmény vezetőjének a változást követő 15 napon belül írásban be kell jelenteni.

(3) Az eltartott gyermekek számának megváltozása esetén az új térítési díjat a (2) bekezdés szerinti bejelentést követő hónap első napjától kell megfizetni.

(4)[19](http://net.jogtar.hu/jr/gen/hjegy_doc.cgi?docid=A1100328.KOR&timeshift=1#lbj19param) Ha a bölcsődei gondozás esetében a Gyvt. 150. § (6) bekezdés*a)* és*d)* pontjában, valamint gyermekétkeztetés esetében a Gyvt. 151. § (5) bekezdés*b)-d)* pontjában, továbbá a Gyvt. 151. § (5a) bekezdés*a)* pontjában foglaltak fennállását hatósági döntés alapozza meg, annak másolatát be kell nyújtani az intézményvezetőnek.

(5)[20](http://net.jogtar.hu/jr/gen/hjegy_doc.cgi?docid=A1100328.KOR&timeshift=1#lbj20param) Bölcsődei gondozásnál a Gyvt. 150. § (6) bekezdés*b)* pontjában, valamint gyermekétkeztetésnél a Gyvt. 151. § (5) bekezdés*c)* pontjában, továbbá a Gyvt. 151. § (5a) bekezdés*c)* pontjában foglaltak fennállását a magasabb összegű családi pótlék megállapításáról szóló határozat másolatával, ennek hiányában

*a)* tartós betegség esetén szakorvosi igazolással,

*b)* fogyatékosság esetén a családok támogatásáról szóló 1998. évi LXXXIV. törvény végrehajtásáról szóló 223/1998. (XII. 30.) Korm. rendelet 7/A. § (1) bekezdése szerinti szakértői és rehabilitációs bizottság szakvéleményével kell igazolni.

(6)[21](http://net.jogtar.hu/jr/gen/hjegy_doc.cgi?docid=A1100328.KOR&timeshift=1#lbj21param) Ha a gyermek a Gyvt. 151. § (5) és (5a) bekezdése szerinti ingyenes és kedvezményes étkezésre is jogosult, számára az ingyenes étkezésre való jogosultságot kell megállapítani. Ebben az esetben a kötelezettnek kizárólag az ingyenes étkezésre való jogosultság feltételének fennállását kell igazolnia.

(7)[22](http://net.jogtar.hu/jr/gen/hjegy_doc.cgi?docid=A1100328.KOR&timeshift=1#lbj22param) Ha a gyermekétkeztetés normatív kedvezményének igénybevételét, valamint bölcsődében a gyermek gondozásának térítésmentes biztosítását

*a)* a gyermek rendszeres gyermekvédelmi kedvezményre való jogosultsága alapozza meg, a gyermekétkeztetés normatív kedvezménye és a térítésidíj-fizetési mentesség a rendszeres gyermekvédelmi kedvezményre való jogosultság kezdő időpontjától, legkorábban az ellátás igénybevételének első napjától illeti meg a kötelezettet,

*b)* az*a)* pont alá nem tartozó feltétel fennállása alapozza meg, a gyermekétkeztetés normatív kedvezménye és a térítésidíj-fizetési mentesség az azok igénybevételére jogosító feltétel fennállásának az intézményvezető részére történő bejelentését, illetve igazolását követő naptól illeti meg a kötelezettet.

**18/A. §**[**23**](http://net.jogtar.hu/jr/gen/hjegy_doc.cgi?docid=A1100328.KOR&timeshift=1#lbj23param) (1) Az ellátás igénylése során a 17. és 18. § szerinti dokumentumok másolatként is benyújthatók, feltéve, hogy három hónapnál nem régebbiek.

(2) Nem szükséges ismételten benyújtani a 17. és 18. § szerinti dokumentumokat, amennyiben az igénylő ugyanannál a többcélú vagy közös igazgatású intézménynél igényel más gyermekjóléti alapellátást, ahol jelenleg is ellátásban részesül, feltéve, hogy a dokumentumok három hónapnál nem régebbiek.

(2a)[24](http://net.jogtar.hu/jr/gen/hjegy_doc.cgi?docid=A1100328.KOR&timeshift=1#lbj24param) A kötelezettnek a nevelési év, tanítási év kezdetén nem kell ismételten benyújtania a 18. § szerinti dokumentumokat, ha az azokban foglaltak nem változtak és intézményváltásra sem került sor.

(3)[25](http://net.jogtar.hu/jr/gen/hjegy_doc.cgi?docid=A1100328.KOR&timeshift=1#lbj25param) Az (1)-(2a) bekezdés szerinti esetben írásban nyilatkozni kell arról, hogy a másolatként csatolt, illetve korábban csatolt dokumentumok tekintetében időközben nem következett be változás.

**6. melléklet a 328/2011. (XII. 29.) Korm. rendelethez**

*6. melléklet a 328/2011. (XII. 29.) Korm. rendelethez1*

***NYILATKOZAT  
 a Gyvt. 21/B. § (1) bekezdés a) pontja szerinti ingyenes bölcsődei és óvodai gyermekétkeztetés igénybevételéhez2***

1. Alulírott ........................... (születési név: .............................., születési hely, idő ................., ..... ... ... anyja neve: ..............................) ........................................ szám alatti lakos, mint a

1.1. .................................... nevű gyermek (születési hely, idő ................., ..... ... ... anyja neve: ...................................................),

1.2. .................................... nevű gyermek (születési hely, idő ................., ..... ... ... anyja neve: ...................................................),\*

1.3. .................................... nevű gyermek (születési hely, idő ................., ..... ... ... anyja neve: ...................................................),\*

*szülője/más törvényes képviselője/gondviselője* (a megfelelő aláhúzandó) a gyermekek védelméről és a gyámügyi igazgatásról szóló 1997. évi XXXI. törvény szerinti gyermekétkeztetési normatív kedvezmény igénybevételét *az alábbi jogcím alapján kérem, mivel a gyermek(ek)*:\*\*

*a)* rendszeres gyermekvédelmi kedvezményben részesül ...... év .................. hónap ...... napjától,

*b)* tartósan beteg vagy fogyatékos,

*c)* családjában tartósan beteg vagy fogyatékos gyermeket nevelnek,

*d)3 családjában három vagy több gyermeket nevelnek,\*\*\**

*e)* nevelésbe vételét rendelte el a gyámhatóság, vagy

-----------------------------------------------------------------------

*f)* családjában az egy főre jutó havi jövedelem nem haladja meg a kötelező legkisebb munkabér személyi jövedelemadóval, munkavállalói, egészségbiztosítási és nyugdíjjárulékkal csökkentett, azaz nettó összegének 130%-át.

1a.4 Az étkeztetés biztosítását

□ kizárólag a déli meleg főétkezés, vagy

□ a déli meleg főétkezés mellett egy kisétkezés, vagy

□ a déli meleg főétkezés mellett két kisétkezés, vagy

□ bölcsőde esetében

□ a déli meleg főétkezés mellett a reggeli főétkezés és két kisétkezés, vagy

□ a következő étkezések: .........................................................

vonatkozásában kérem.

1b.5 Kérem diétás étrend biztosítását: igen / nem (a választott lehetőség aláhúzandó!) a következő egészségi állapotra tekintettel: ......................................................

2. Büntetőjogi felelősségem tudatában kijelentem, hogy a közölt adatok a valóságnak megfelelnek, egyúttal hozzájárulok a kérelemben szereplő adatoknak a gyermekétkeztetés normatív kedvezményének igénybevételéhez történő felhasználásához.

Dátum: ................................................

....................................................  
 az ellátást igénybe vevő

(szülő, más törvényes képviselő, nevelésbe  
 vett gyermek esetén az ellátást nyújtó  
 nevelőszülő, intézményvezető) aláírása

1 Beiktatta: 190/2015. (VII. 20.) Korm. rendelet 7. §, 1. melléklet. Hatályos: 2015. VII. 23-tól.

2 Megállapította: 431/2015. (XII. 23.) Korm. rendelet 7. § (1), 1. melléklet 1. Hatályos: 2016. I. 1-től.

3 Módosította: 431/2015. (XII. 23.) Korm. rendelet 7. § (1), 1. melléklet 3.

4 Beiktatta: 431/2015. (XII. 23.) Korm. rendelet 7. § (1), 1. melléklet 2. Hatályos: 2016. I. 1-től.

5 Beiktatta: 431/2015. (XII. 23.) Korm. rendelet 7. § (1), 1. melléklet 2. Hatályos: 2016. I. 1-től.

\* A pont csak akkor töltendő, ha az ugyanazon intézménybe járó több gyermeke után ugyanazon jogcímen igényli a szülő/más törvényes képviselő/gondviselő a normatív kedvezményt. Ha különbözik a jogcím, gyermekenként külön nyilatkozatot kell kitölteni. A gyermekek számának megfelelően a sorok értelemszerűen bővíthetőek.

\*\* A megfelelő pont jelölendő! Az *f)* pont kizárólag abban az esetben jelölhető, amennyiben az ellátást igénybe vevő gyermek az *a)-e)* pontok szerinti feltételek egyikének sem felel meg.

\*\*\* A gyermekek számának meghatározásánál figyelembe veendő gyermekek köre: az egy lakásban együtt lakó, ott bejelentett lakóhellyel vagy tartózkodási hellyel rendelkező 18 éven aluli gyermek; a 25 évesnél fiatalabb, köznevelési intézményben nappali rendszerű iskolai oktatásban részt vevő, a nappali oktatás munkarendje szerint szervezett felnőttoktatásban részt vevő vagy felsőoktatási intézményben nappali képzésben tanuló gyermek és életkortól függetlenül a tartósan beteg vagy súlyos fogyatékos gyermek, kivéve a nevelőszülőnél ideiglenes hatállyal elhelyezett gyermek, valamint a nevelőszülőnél elhelyezett nevelésbe vett gyermek és utógondozói ellátásban részesülő fiatal felnőtt.